CELEX: E2012P0008
Language: fi
Date: 2012-07-15 00:00:00
Title: DB Schenkerin 15 päivänä heinäkuuta 2012 EFTAn valvontaviranomaista vastaan nostama kanne (Asia E-8/12)

18.10.2012   
            
            
               FI
            
            
               Euroopan unionin virallinen lehti
            
            
               C 314/10
            
         DB Schenkerin 15 päivänä heinäkuuta 2012 EFTAn valvontaviranomaista vastaan nostama kanne
   (Asia E-8/12)
   2012/C 314/09
   Schenker North AB, Schenker Privpak AB ja Schenker Privpak AS (yhdessä DB Schenker), asiamiehenään asianajaja Jon Midthjell, Advokatfirmaet Midthjell AS, Grev Wedels plass 5, 0151 Oslo, Norja, on nostanut 15 päivänä heinäkuuta 2012 EFTAn tuomioistuimessa kanteen EFTAn valvontaviranomaista vastaan.
   Kantajat pyytävät EFTAn tuomioistuinta
   
               1)
            
            
               kumoamaan 18 päivänä toukokuuta 2012 hakijoille tiedoksi annetun asiassa N:o 68736 (DB Schenker) tehdyn EFTAn valvontaviranomaisen riidanalaisen päätöksen siltä osin kuin siinä evätään mahdollisuus tutustua
               
                           (i)
                        
                        
                           EFTAn valvontaviranomaisen asian N:o 34250 (Norjan posti/Privpak) koko sisältöön;
                        
                     
                           (ii)
                        
                        
                           Norjan postin lähettämään 13 päivänä heinäkuuta 2010 päivättyyn tai tuona päivänä vastaanotettuun kirjeeseen;
                        
                     
                           (iii)
                        
                        
                           vastaajan, mukaan luettuna sen puheenjohtajan, ja Norjan postin ja/tai Norjan hallituksen välisten kokousten pöytäkirjoihin;
                        
                     
         
               2)
            
            
               kumoamaan 23 päivänä toukokuuta 2012 hakijoille tiedoksi annetun asiassa N:o 68736 (DB Schenker) tehdyn EFTAn valvontaviranomaisen riidanalaisen päätöksen siltä osin kuin siinä evätään mahdollisuus tutustua samaa asiaa koskevan asiakirja-aineiston koko sisältöön;
            
         
               3)
            
            
               kumoamaan 2 päivänä heinäkuuta 2012 hakijoille tiedoksi annetun asiassa N:o 68736 (DB Schenker) tehdyn EFTAn valvontaviranomaisen riidanalaisen päätöksen siltä osin kuin siinä evätään mahdollisuus tutustua
               
                           a)
                        
                        
                           asiakirja-aineistojen hallinnointia koskeviin menettelyihin, mukaan luettuina mutta ei yksinomaan tavanomaiset menettelyt saapuvan/lähtevän kirjeenvaihdon ja sisäisten asiakirjojen kirjaamiseksi; tietoon siitä, kuka on valtuutettu avaamaan/sulkemaan asianumerot ja kirjaamaan asiaa koskevia asiakirjoja/tapahtumia; tietoon siitä, millaisia tietoja vastaajan tietokantaan on kirjattava kustakin asiakirjasta/tapahtumasta;
                        
                     
                           b)
                        
                        
                           menettelyihin, joilla asiakirjoihin tutustumista koskevat pyynnöt käsitellään asiakirjojen julkisuutta koskevista säännöistä 27 päivänä kesäkuuta 2008 tehdyn EFTAn valvontaviranomaisen päätöksen N:o 407/08/KOL mukaisesti;
                        
                     
                           c)
                        
                        
                           EFTAn valvontaviranomaisen kollegion päätöksiin, joissa annetaan nykyinen valtuutus vastaajan hallinto-osaston johtajalle, kilpailun ja valtiontukien osaston johtajalle ja oikeudellisen ja toimeenpanevan osaston johtajalle.
                        
                     
         
               4)
            
            
               määräämään vastaajan ja mahdolliset väliintulijat maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantajat, Schenker North AB, Schenker Privpak AB ja Schenker Privpak AS, (jäljempänä yhteisesti ’DB Schenker’), ovat osa yrityksen Deutsche Bahn AG omistamaa kansainvälistä kuljetus- ja logistiikkakonsernia. Schenker North AB, mukaan luettuina tytäryhtiöt Schenker Privpak AS ja Schenker Privpak AB, vastaa konsernin maa-, meri- ja rautatiekuljetuksista Norjassa, Ruotsissa ja Tanskassa.
            
         
               —
            
            
               EFTAn valvontaviranomainen antoi 14 päivänä heinäkuuta 2010 asiassa N:o 34250 (Norjan posti/Privpak) päätöksen, jonka mukaan Norjan posti käytti määräävää markkina-asemaansa väärin kuluttajan ja yrityksen välisillä pakettien jakelutoiminnan markkinoilla Norjassa vuosina 2000–2006. EFTAn tuomioistuin vahvisti päätöksen asiassa E-15/10 Norjan posti v. EFTAn valvontaviranomainen. Kantajat ovat esittäneet Norjan postille korvausvaatimuksen vahingoista, joita rikkominen on aiheuttanut, ja vaativat vastaajan suorittaman tutkinnan ja hallinnollisen menettelyn uudelleentarkastelua. Kantajat jättivät 3 päivänä elokuuta 2010 pyynnön tutustua EFTAn valvontaviranomaisen asiaa N:o 34250 koskeviin asiakirjoihin 27 päivänä kesäkuuta 2008 annetulla EFTAn valvontaviranomaisen päätöksellä N:o 407/08/KOL vahvistettujen asiakirjoihin tutustumista koskevien sääntöjen mukaisesti.
            
         
               —
            
            
               Kantajat toimittivat 8 päivänä maaliskuuta 2012 valvonta- ja tuomioistuinsopimuksen 37 artiklan 2 kohdan mukaisesti vastaajalle oikeudenkäyntiä edeltävän vaiheen ilmoituksen, sillä vastaaja ei ollut tehnyt lopullista päätöstä niiden 3 päivänä elokuuta 2010 esittämästä pyynnöstä tutustua asiakirjoihin. Erillisen asian E-7/12 osalta kantajat toteavat, että vastaaja ei tehnyt päätöstä niiden esittämästä pyynnöstä tutustua asiakirjoihin oikeudenkäyntiä edeltävän vaiheen päätyttyä eikä käsitellyt niiden pyyntöä muutoin laillisella tavalla, mikä aiheutti niille myös tappioita.
            
         
               —
            
            
               Kantajat totevat, että ne toimittivat nyt käsiteltävänä olevan kanteen osalta vastaajalle kaksi muuta asiakirjoihin tutustumista koskevaa pyyntöä 12 päivänä maaliskuuta 2012 ja 11 päivänä huhtikuuta 2012. Kantajat halusivat tutustua omaa asiaansa, kirjattu EFTAn valvontaviranomaisen asiana N:o 68736, koskevan asiakirja-aineiston sisältöön sekä niihin sisäisiin menettelyihin/ohjeisiin, joita sovelletaan vastaajan asiakirja-aineistojen hallinnointiin ja asiakirjoihin tutustumista koskeviin pyyntöihin.
            
         
               —
            
            
               Vastaaja ilmoitti kantajille 18 päivänä toukokuuta 2012, 23 päivänä toukokuuta 2012 ja 2 päivänä heinäkuuta 2012 päätöksistä, jotka koskivat niiden 3 päivänä elokuuta jättämää ensimmäistä asiakirjoihin tutustumista koskevaa pyyntöä, niiden 12 päivänä maaliskuuta 2012 jättämää toista pyyntöä ja 11 päivänä huhtikuuta 2012 jättämää kolmatta pyyntöä. Kantajat haluavat tällä kanteella kumota mainitut päätökset joko kokonaan tai osittain.
            
         Kantajat väittävät, että EFTAn valvontaviranomainen
   
               —
            
            
               rikkoi 18 päivänä toukokuuta 2012 annetun ensimmäisen päätöksen osalta asiakirjoihin tutustumista koskevien sääntöjen 2 artiklan 1 kohtaa ja valvonta- ja tuomioistuinsopimuksen 16 artiklaa;
            
         
               —
            
            
               käytti toimivaltaansa väärin 23 päivänä toukokuuta 2012 annetun toisen päätöksen osalta ja rikkoi asiakirjoihin tutustumista koskevien sääntöjen 2 artiklan 1 kohtaa ja valvonta- ja tuomioistuinsopimuksen 16 artiklaa; sekä
            
         
               —
            
            
               rikkoi 2 päivänä heinäkuuta 2012 annetun kolmannen päätöksen osalta asiakirjoihin tutustumista koskevien sääntöjen 2 artiklan 1 kohtaa ja valvonta- ja tuomioistuinsopimuksen 16 artiklaa.